Missina

Missina (Messina 'n italianu) è la terza cità cchiù granni dâ Sicilia, cu 217 033 Popolazione residente al 1° gennaio 2025 per età e sesso demo.istat.it  abbitanti ca sunnu chiamati missinisi. È capulocu di l'omònima pruvincia. S'attrova vicinu ô Capu Piloru, lu pizzu Nord-Est (autu-livantinu) dâ Sicilia e pi stu mutivu veni chiamata "La Porta dâ Sicilia". Lu strittu di Missina la sparti dâ Calabbria e dû cuntinenti.

 Storia 
 Pristoria 
Lu tirritoriu è abbitatu nzinu dî tempi dî Siculi e dî Sicani. Fu funnata comu cità dî Greci carcidisi di l'Eubea ntô 750 a.C., macari si certi autura mèttinu a data ntô 757 a.C., facennu di Missina a prima culonia greca, avanti a Naxos. 
sinistra|miniatura|Lu Strittu di Missina nta n'antica ncisioni
'N lingua sicula, si chiamava Zancle o Dankle "fauci" pâ furma dû so portu naturali, lu cchiù granni dâ Sicilia (Scaletta Zanclea, nu pajisi vicinu, porta ancora a resta di stu nomu).

 Antichità 
Sicunnu i Greci, la fauci dû portu era la stissa fauci ca usau Cronu mi castra a so patri, Uranu. 

Anassilau di Riggiu, doppu ca scunfiggìu i forzi di Ippòcrati di Gela, fici arrivari genti dâ Missenia. 

La cità fu misa a saccu dî Cartagginisi ntô 396 a.C. e fu cunquistata dî Romani ntô 264 a.C..

 Età Minzana 
Ntô Medioevu fu la cità cchiù mpurtanti dâ Sicilia e capitali, cu Palermu.

 Età Muderna e Cuntimpurania 
Ntô 1674-78, si ribbillò â Spagna e fu castijata a malu modu.

Custrujuta arrè appressu ô tirrimotu dû 1908, e doppu i bummardamenti nglisi dû 1941-1942 (chî ncursiuna ca accuminciaru già ntô 1940)  pi chistu la cità àvi na struttura a scacchera chî stratuna larghi (armenu nzinu â custruzzioni dû tram).

U portu è u cchiù traficatu d'Europa e cullijatu ô cuntinenti dî ferribotti. È puru famusa pâ sedi univirsitaria, funnata ntô 1548, a sicunna 'n Sicilia.

Ntô 1955, Missina fu lu postu scigghiutu pi na cunfirenza dî ministri di l'èstiru 
di l'Europa punintina ca purtò a la criazzioni dâ Cumunitati Ecunomica Europea.

 Munumenti e chiesi 
A Missina, macari ca cci foru tirrimoti e guerri, cci sunnu ancora tanti munumenti antichi e chiesi, comu:
 lu "Duomu" o "Matrici" (1197)
 la chiesa di l'Annunziata dî Catalani (piriudu nurmannu)
 li funtani di Uriuni e di Nittunu di Giovanni Angelo Montorsoli ('500)
 lu Municipiu, custruitu di l'architettu Antoniu Zanca
 lu Palazzu di Giustizzia di Marcellu Piacentini
 la culonna (60 metri) dâ Madunnuzza ô Portu, custruita supra ô Forti San Sarbaturi
 la chiesa di Cristu Re
 la chiesa di Santa Eustochia, gran Santa missinisa
 lu forti Gunzaga
 la Gallarìa Vittoriu Emanueli
 lu Tiatru Vittoriu Emanueli

 Dimugrafìa 
Pupulazzioni stòrica
Missina havi 217.033 abbitanti ntô 2025.Bilancio demografico mensile anno 2025 (dati provvisori) demo.istat.it La pupulazzioni dâ cità agghicau ô màssimu di 260.118 abbitanti ntô 1981, doppu ca si diminuiu a nu ritmu di circa 1.000 abbitanti l'annu. 

Lu primu mutivu di stu finòminu è la crisi crònica dû travagghiu, lu secunnu lu trasfirimentu ê cumuni vicini. U cinsimentu dû 1911 registrò 'na drastica cuntrazzioni a causa dû tirrimotu di Missina dû 1908. Li vittimi èrunu 'n rialtà assái cchiù nummarusi di quantu putissi cumpariri di na sèmplici suttrazzioni ntra li dati di ḍḍu cinsimentu e chiḍḍu pricidenti, pirchì la città, quasi completamenti spupulata, era ripupulata di abbitanti di autri àrii di Sicilia e Calabbria, attirati dô pùbblicu di l'impiegu e dâ ricostruzzioni. Li famigghi missinisi ca avìanu campatu ntâ cità di prima dû 1908 oi sunnu assai picca.

 Gruppi ètnici e minuranzi stranieri 
A Missina ô 1° jinnaru 2025 c'erunu 11.986 furasteri, ca rapprisentunu lu 5,5% dâ pupulazzioni risidenti. Secunnu li statistichi ISTAT, ô 1° jinnaru 2025, la pupulazzioni furastera ca risidìa a Missina era  cristiani, uguali ô 5,5% dâ pupulazzioni. Li nazziunalità cchiù rapprisintati èranu:Cittadini stranieri Messina 2025 tuttitalia.it

 Sri Lanka 
 Filippine 
 Romania 
 Maroccu 
 Iran 
 Bangladesh 
 Cina 
 Tunisia 
 India 
 Polonia 

 Pruvincia 
Autri cità e posti ntirissanti ntâ pruvincia sunnu Barcialona, 
Milazzu, l'ìsuli Eolie (Lipari), u Tìnnaru, Taurmina, Giardina, Santu Stèfanu di Camastra e Capu d'Orlandu. Tutta la pruvincia cunteni 108 comuni.

 A parrata 
A parrata missinisa àvi carattirìstichi particulari, comu l'usu dû cunnizziunali mmeci dû cunjuntivu.

 Trasporti 
 Trasporti urbani 
Lu trasportu urbanu è fattu dâ metropulitana e di l'autubussi.
228x228px|thumb|left|Lu portu di Missina.
 Metropulitana 
La Metropulitana di Missina, gistita di l'Trenitalia, utilizza li binari dû passanti ferruviariu Giampilieri - Missina. 

 Autubussi 
Lu trasportu citatinu supr'â umma è fattu di l'ATM Missina. Li lìnii di l'autubussi firrìanu pi tutta la citati e agghìcanu macari finu a nu pocu di cumuna cchiù vicini.

 Porti 
 Porto Civile: è ntra li cchù granni porti dû Miditirraniu pi passiggeri ntô Strittu di Missina.

 Tradizzioni 

 13 giugnu, Festa di Sant'Antoniu di Pàduva. Fistiggiamenti.
 15 austu, Vara dill'Assunta e sfilata dî Giganti e dû Camiddu.

 Pirsunaggi cèlibbri 
 Antonellu di Missina, giniali pitturi dû Rinascimentu, lu primu a usari la pittura a ogghiu 'n Sicilia e in Italia, nascìu a Missina ntô 1430.
 Santa Eustochia Calafatu di Messina
 Michilànciulu Floriu Crollalanza, chi tanti 'ndizzî fannu idintificari cu William Shakespeare.
 Fulippu Juvara, architettu, chi Amideu di Savoia, re di Sicilia, si purtò a Turinu, unni custruìu la Basìlica di Superga e fu esponenti di l'èbbica Barrocca, nascìu a Missina ntô 1678.
Austinu Scilla, pitturi a scinziatu dû XVII sèculu.
Litteriu Paladinu, pitturi sicilianu dû '700.
 Adolfo Celi, actor
Vincenzo Nibali, ciclista

 Bibbliografìa 

 Gallerìa di l'immaggini 

 Nutanni e rifirimenti 

 Talìa puru 
 Ganzirri
 Tirrimotu di Missina dô 1908
 FC Missina
 Forti Gunzaga
 Ponti di Missina

 Lijami di fora 
 Cumuni dâ pruvincia di Missina
 Vivennu lu Cumuni
 L'amministrazzioni pruvinciali
 L'Univirsitati di Missina
 La Prifittura
 La càmmira dû cummerciu
 La squatra di palluni
 La Dichiarazzioni dû 1955

Catigurìa:Missina
Catigurìa:Cumuni dâ pruvincia di Missina
Catigurìa:Ferruvìi